medieval-data/medieval-latin-ner-HOME-Alcar-sents huggingface dataset:
Notum facimus quod , cum super debato moto inter karissimum patruum et fidelem nostrum Ludovicum comitem Ebroicensem , ex una parte , ac dilectum et fidelem nostrum episcopum Ebroicensem , ex altera , ratione justicie alte et basse quorumdam cheminorum ville Ebroicensis inter feoda dicti episcopi existencium , dominus genitor noster debato predicto ad manum suam tanquam superioris posito super debato et qualiter utraque pars dicta justicia usa fuerat specialiter postquam dictus comitatus eidem eidem comiti per dictum dominum genitorem nostrum fuerat assignatus mandasset veritatem diligenter inquiri procuratoresque dictarum partium coram comissariis super hoc deputatis suos articulos super dicta justicia tradidissent , videlicet procurator dicti episcopi ad finem proprietatis et saisine dicte justicie et procurator dicti comitis ad finem saisine solum modo tendentes nisi per dictum dominum genitorem nostrum seu ejus curiam interpretatum foret quod virtute dicte comissionis dicti comissarii deberent inquirere tam super saisinam quam super proprietatem debati predicti .
Actum Parisius , in Parlamento nostro in curia , mercurie ante Pascha , anno Domini M CCC sexto decimo .
| Amortissement DE CERTAINNES RENTES QUE LAISA LA ROYNE Marie a Mantes a deux chapelles | Philippus , Dei gratia , Francorum et Navarre rex , universis presentes litteras inspecturis , salutem .
Notum facimus nos infrascriptas litteras vidisse formam que sequitur continentes : «Philippus , Dei gratia , Francorum rex , notum facimus universis tam presentibus quam futuris quod cum carissima domina et mater nostra Maria , Dei gratia , regina Francie , ob inclite recordacionis carissimi domini et genitoris nostri Philippi , quondam Francie regis , sueque ac nostre et clare memorie Jehanne quondam regine Francie , et consortis nostre carissime nec non ipsius domine et matris nostre ac nostrorum parentum et predecessorum animarum remedium et salutem ac etiam in honnore beatorum Pauli apostoli et Ludovici conffessoris , quondam regis Francorum , avi nostri , in ecclesia beate Marie de Mendonta duas capellanias perpetuas instituerit et fundaverit ac eisdem capellaniis LXIIII libras reddituales , videlicet cuilibet XXII libras parisensium pro dotte et fundatione ipsarum super magnarcha Medonte annis singulis capiendas de nostro beneplacito duxerit assignandas et XXXVI libras parisensium alias reddituales in et super redditibus proventibus et exhibitis dotalicii sui seu donationis propter numptias expendere et convertere pro adniverssariis et aliis usibus piis proponat .
Nos , ipsius domine et matris nostre laudabile propositum commendantes , dictam assignationem LXIIII librarum predictis duabus capellaniis factam super archa predicta ratam et gratam habentes volumus , et eidem concedimus de gratia speciali quod ipsa domina et mater nostra alias XXXVI libras parisensium reddituales in quacumque parte dotalicii sui seu dominationis propter numptias , videlicet super reditibus prepositure vel castellanie de Medonta aut prepositure vel castellanie Paciaci , Aneti vel Nogenti seu Breuvalli prout eadem domina nostra viderit expedire et de hiis voluerit ordenare , assignet , convertat pro dictis piis usibus et espendat , volentes et constituentes expresse quod capellani in dictis duabus capellaniis in ecclesia beate Marie de Medonta ut predicitur fundatis per eam insituti vel quos poni vel institui de cetero secundum ipsius ordinationem contiget ibidem et successorum ipsorum dictas LXIIII libras super dicta magna archa de Medonta nec non ecclesis seu ecclesiastice personne quibus predicta regina dictas alias XXXVI libras redditus super redditibus et exitibus locorum ipsorum dabit pro dictis adnniversariis vel aliis piis usibus assignabit in locis redditibus et exhitibus supra dictis in quibus eas assignaverit , habeant capiant et percipiant annuatim perpetuo pacifice et quiete sine contradictione quacumque aut coactione eas aut aliquam partem ipsarum alienandi aut extra manum suam ponendi .
| Ludovtcus comes Ebroicensis PAR ET COMITATUS PARRIA EFFICIUNTUR PERPETUO | Philippus , Dey gratia , Francorum et Navarre rex .
Notum facimus universis tan presentibus quam futuris , quod nos , ad regni Francie dignitatem et culmen divina disponente clemencia pleno jure provecti , consecrationis et coronationis nostrarum juxta morem et consuetudinem predecessorum nostrorum regum Francie ipsa dispositione cooperante munere Remiis assumpto .
Et haec nostre considerationis etiam toto mentis diffundentes affectu , per quod regnum nostrum Francie predictum felici gubernatione nostris temporibus arrideat et letetur sedatis discrimibus quibuscumque , que quidem discrimina in ipso regno prout antiquorum testatur oppinio priscis temporibus per pares Francie et eorum consilium consuevere sedari .
Et volentes ad parrie officia et honnores tales provehi et assumi personnas quas ad ea , generis excell entia et alia virtutum insignia digna reddunt , carissimum patruum et fidelem nostrum Ludovicum regis Francie filium comitem Ebroicensem parem dictumque comitatum Ebroicensem pariam Francie pertetuo facimus et constituimus ex certa sciencia de nostre potestatis plenitudine ac de gratia speciali .
Et eosdem comitem et comitatum parium et pariarum Francie consortio perpetuo agregaverunt , volentes et decernentes et statuentes expresse ac specialiter concedentes quod dictus Ludovicus comes Ebroicensis , patruus noster , ejusdemque heredes et successores comites Ebroicenses aliorum patruum Francie prerogativis , benefficiis et libertatibus perpetuo gaudeant in omnibus et utantur .
Actum Remis , mense januarii , anno M CCC XVIo .
| Littere per quas conceditur Ludovtco , comitti Ebroicensi , ut ipse percipiat in Thesauro Parisius iiim libras redditus hereditater , ULTRA XVM LIBRAS REDDITUS QUAS ANTEA POSSIDEBAT | Philippus , Dei gratia , Francorum rex .
Notum facimus tam presentibus quam futuris quod , cum carissimus et fidelis Ludovicus , comes Ebroicensis , frater noster , nobis exposuisset quod assisia seu promisio per nos sibi facta de quindecim mille libris turonensium annui et perpetui redditus minus competenter facta fuerat et quod dictam sumam quindecim mille librarum assignati sibi redditus non valebant , nosque postmodum dictam assissam propter hoc dilligenter inspectam competenter esse factam invenerimus , nos , tam de speciali gratia , eidem fratri nostro presencium tenore donavimus et concedimus tria millia libras turonensium annui et perpetui redditus capiendas in Thesauro nostro Parisius , singulis annis terminis infrascriptis , videlicet in festo Omnium Sanctorum mille libras in festo Candelose mille libras , in festo Asencionis Domini mille libras , primo solutionis termino in instanti festo omnium sanctorum incepturo .
Actum in abbacia Longipontis , anno Domini M CCC , mense octobris .
| Lettres de l'usage ottroiee en Lande Pourrie pour le manoir du Masmil Osanne | Philippus , Dei gratia , Francorum et Navarre rex .
Notum facimus universis presentibus et futuris quod nos , grata considerantes obsequia que dilectus et fidelis noster magister Philippus Conversi , tesaurarius Remensis , clericus noster tam carissimus domini genitori et germano nostris quam nobis diutius fideliter et devote exhibuit et exhibet incessanter , eidem pro se et hereditibus suis et causam ab eo habituris usagium in foresta nostra de Landa putrida ad omnem buscum siccum et viridum tam in jacendo quam stando , indifferenter , pro domo sua seu manerio de Mesnelio osanne molendinisque et aliis quibuscumque dicte domus seu manerii pertinenciis tam ad hedifficandum quam etiam ad ardendum in jacendo videlicet sine livreya in quacumque parte foreste predicte tam in dumis et deffensis quam in locis aliis seu pertinenciis quibuscumque ejusdem foreste et in stando per livreyam in loco dicte foreste propinquiori magisque conveniente domui sue seu manerio , molendinis et aliis pertinenciis supradictis , tenoris presentium hereditarie et perpetuo concedimus et donavimus .
Actum Parisius , anno M CCC decimo nono , mense marcii .
| Autres lettres faisans mention de la pairie ottroiee de rechief au PERE DE MOSEIGNEUR ET A SES HOIRS | Karolus , Dei gratia , Francorum et Navarre rex .
Notum facimus universis tam presentibus quam futuris quod , cum inclite memorie carissimus dominus germanus noster , Philippus , rex quondam dictorum regnorum , pluribus certis justis de causis voluisset et de certa sciencia statuisset quod patruus noster carissimus Ludovicus regis Francie filius quondam comes Ebroicensis et sui heredes comites Ebroicenses essent pares Francie in futurum , et quod dictum comitatum perpetuo tenerent in parria una cum villis , terris et locis infrascriptis , videlicet villis Ebroicensis , de Nonancuria , de Longavilla Giffardi totaque terra quam habebant idem noster patruus in baillivia Caleti villisque de Medonta , de Meulento , de Breval , de Paciaco , de Monte Chauveti , de Anetho , de Nogento cum omnibus pertinenciis earumdem , quas quidem villas , terras et earum pertinencias supradictas ac etiam omniaque dictus noster patruus acquisierat et que ipse et sucessores sui comites Ebroicenses acquirerent in villis , terris et locis predictis .
idem germanus noster junctas et adnuxas esse volluit comitatui quantum ad parriam supradictam , verum quod littere super premissis conffecte casualiter sunt amisse , nobis supllicavit carissimus et fidelis frater noster Philippus comes Ebroicensis filius et heres dicti nostri patrui ut sibi providere super hiis dignaremur .
Nos inde ceriorati volentes dilecto et fideli magistro Johani Cerchemont , cancellerio nostro , commisimus ut se super hiis informaret , nobis quid inveniret super hoc relaturus ; et licet informatio facta per dictum nostrum cancellarium quem audivimus diligenter super hoc , fidem plenariam non faciat de premissis nichilominus nos attentis et consideratis omnibus , dicto Philippo fratri nostro suisque heredibus et successoribus comitibus Ebroicensibus , de speciali gratia et ex certa sciencia , tenore presentium omnia et singula supradicta specialiter concedentes volumus atque concedimus quod ipsi sicut pares Francie predictum comitatum Ebroicensem una cum villis , terris et locis prefatis acquisitisque et acquirendis sicut predicitur in parria Francie a nobis et sucessoribus nostris regibus Francie teneant , habeant et possideant impperpetuum , modo solito sicut alii pares Francie absque contradictione quacumque , nec volumus quod futuris temporibus ad probationem premissorum vel alicujus eorumdem dictus comes aut sui successores Ebroicenses comites alias litteras quam presentes , quas in hoc originali esse decrevimus , exhibere vel ostendere quomodolibet tenenantur .
Actum Parisius , mense januarii , anno M CCC XXVI .
| Vidimus de la fundation de Mortaing | A touz ceulz qui ces lettrez verront , Jehan de Millon , garde de la prevosté de Paris , salut .
Savoir faisons que nous , l'an de grace MCCCXXXIII , XVIIIe jour de fevrier , veismes unes lettrez seelees du grant seel de nostre seigneur le roy en cire vert et en las de soye contenans la fourme qui s'ensuit : «Philippus , Dei gratia , Francorum rex .
Notum facimus universis tam presentibus quam futuris nos infrascriptas vidisse litteras formam que sequitur continentes : «Anno ab Incarnatione Domini M LXXX II , regnante Willermo , rege Anglorum et duce Normannorum , Robertus , comes Mortaniensis cum Alcidi , comitissa uxore ejus , divina gratia inspirante , ecclesiam novam in castrontonii in honore Dey et santo Ebrulfi confessoris construxit , et in ea canonicatum de propriis et bonorum suorum possessionibus et helemosinis instituit , Willermi regis , cujus ipse frater erat , et eorum baronum assensu , et Michaelis Abrincensis episcopi confirmatione , pro salute animarum suarum et Willermi regis et antecessorum et heredum suorum .
In eadem ecclesia decanatum perficiens , sicut instituto deposcit canonica , ad decanatus honnorem hec subscripta donavit : in teloneo Moretani , C solidos cenomannensium in molendinis propriis Maretonii , XVII quartaria frumenti et veteres molas , decimam quoque censsuum et furnorum Moretonii et decimam ferie sancti Illarii et dimidiam decimam ferie sancti Paterni et dimidiam decimam ferie de Gatemon et decimam ferie ad Junieo et tantum de feria ad Moretonium quantum monachi sancte Marie habunt de decima ejusdem , et decimam vinee et virgultorum suorum de Moretonio et ecclesiam sancti Bartholomei cum decima totius ville et molendinum cum moltura dominii sui de bosco comitis et Montrefaltrelli et terram de bosco comitis ; apud Cerencias decimam thelonei et molendini et anguillarum et decimam foreste de Esquileyo et decimam castorum , vaccariarum et porcariarum , duas partes decime villanorum et cappelam de Esquileyo cum decima dominiorum et decimam molendini de Lingrevilla , et XL solidos rothomangensium in feria Montis Martini annuatim .
Addidit preterea Willermus comes ad decanatum in theloneo Tellioli XL solidos cenomannensium et in eodem castro IIII burgenses et quicquid comes ab eis habebat et medietatem duum molendinorum cum moltura Telioli et in Grangerio et in Manchon LX acras terre ad perticam comitis de domanio et feria de Juvineo et ecclesiam Yvrande cum feudo sacerdotis , in excambium ecclesie sancti Hilarii de Novo Burgo quam prius decanus habuit , et in Novo Burgo burgensem unum cum mansura sua et III mansuras in parrochie de Fago Matildis ; domus quoque decani ad decanatum pertinet .
Ad instaurandum etiam in eadem ecclesia cantoris honnorew , prefato comite Roberto hoc impetrante , assensu quoque Michaelis Abrincensis epicopi , Robertus de Cuvis et Radulphus filius suus consenserunt ecclesiam Cuvarum cum terra helemosine et tota decima ejus ville messium , censsivum , furnorum , fori , ferie , molendini , piscine , pinagii , et ecclesiam sancti Laurentii cum capella et cimiterris et terra helemosine et tota decima ville et molendinum , et sexies XX acras terre in helemosina liberas .
Ut autem helemosine iste ab eodem dominio et ab terre omni consuetudine in manu et deffenssione prefati comitis et successorum libere remanent , dedit eis comes XXXII libras cenomannensium et unum mercerarium de dominio suo in Molinis et stationem quam Radulphus anuatim apud Moretonium debebat per duos annos , et dimisit .
Hiis honnoribus constitutis , alias in eadem ecclesia comes ille instauravit prebendas , in unam igitur earum dedit ecclesiam sancti Clementis cum toto heremo et cum V acris terre , hunc et illuc , et pasturam IIII vaccarum et decimam totius parrochie et fene et vaccariarum et bergeriarum et decimam totius Lande putride , blasdi , pasnagii , pasturagii ; excepta decima placitorum et decima venationis et accipitrum que est episcopi Abrincensis , et in Gerno decimam totius dominii sui cuicumque tradatur duas garbas , et decimam virgulti totam preter decimaw placitorum et thelonei terram Garnerii filii Anilfi , preter eam que est in foresta et in Bion XL acras terre ; apud Telliolum decimaw feriarum et furnorum et medietatem duum molendinorum et totam decimam virgulti et vinee , et duas partes decime dominii totius Tellioli cuicumque tradetur et Grangerio et furnorum et Manchon ; apud Goranium medietatem ecclesie sancti Martini et dimidiam decimam parrochie et decimam telonei et censuum furni et molendini ejusdem castri .
Ad aliam quoque prebendam dedit idem comes in theloneo Conditi C solidos de rothomagensium et decimas omnium que ibi in dominio habebat , decimam scilicet ferie , furnorum , pasnagii , piscine et ceterorum proventuum de quibus decime debentur et possint dari , et decimam molendini de vallibus et decimam domanii que apud Proceium habebat et in vicariis et in bergariis .
Dedit etiam Ranulphus Avenellus ad eandem prebendam in teratorio eorum XL acras terre .
Addidit preterea Willermus comes decimam dimidie ferie de Inter monte Ricardus quoque Sivalnus in Manisnil Giliberti XL acras terre .
Instituit aliam insuper comes prenominatus prebendam et concessit in eam ecclesias omnes Tenerehebrani integre cum decimis et terra helemosine et decimam ferie et foreste et pasnagii et molentinorum et furnorum et LX solidos rothomagensium anuatim in theloneo et ad vanam terram que est inter duas aquas , et in Cavennoliis duas acras terre apud Pomeriam .
Unfredus quoque qui prior canonicus ejusdem prebende fuit dedit in eam dimidiam terram patrimonii sui apud Sanctum Dionisium , Girfardo terre illius domino concedente .
Ursio etiam de Thusceto et mater ejus , ad unius institutionem prebende dederunt LX acras terre in Thusceto circa Segurnam , comite Roberto impetrante , et Hugone domino eorum concedente et donante ad hoc eidem XXIIII acras terre ultra Segurnam .
Precibus quoque et assensu prefati comitis Roberti , ad prebendam aliam instaurandam Unfredus de Campo Ernulfi dedit ecclesiam sancti Petri juxta Tanethebriam cum tota decima ad eam pertinente et C acras terre in territorio parrochie quod dicitur Spisse .
Addidit etiam Radulfus Valis Torte XL acras terre apud Sanctum Salvatorem .
Nigalus de Munevilla dedit XL acras terre et decimam teloney ejusdem ville apud Menistellas .
Willermus de Campo Ehernulfi ad eamdem prebendam concessit decimam molendini et decimam lane et caseorum de bergariis suis et decimam nemoris .
Comes idem Robertus aliam addens prebendam in eandem concessit ecclesiam Montineii cum terra helemosine et decimam molendini et decimam totius ville de omnibus inde recta decima debet dari et XL acras terre .
Ad aliam quoque prebendam comes idem concessit ecclesiam Manisnilli Giliberti cum terra helemosine et terram presbiteri et decimam molendini et totius ville et omnium que ad decimam pertinent .
Et in eadem villa Willermus vicecomes dedit eidem prebende CCXL acras terre .
Hogo quoque de Diva dedit in eadem prebenda terram Pillonis a Canciolo de sub Rupe Hermenfredi per Montem Acutum usque ad terram Osbernii Rufi , comitis et assensu et Radulfi Filgeriarum a quo ipse tenebat ; una etiam domus in qua canonicus manet eisdem prebende est comitis ipsius dono .
Instituit aliam ad officium matriculare ejusdem ecclesie comes idem prebendam et dedit ei XX solidos cenomannensium anwuatim per teloneo Moretonii quos postea in redditu suo Ceranciarum annis singulis haberi perceperit .
Dedit etiam ad sanctum Bertholomeum XXIIn acras terre et in Cavenollis X et in Bion III terram quoque lande quam Lambertus capellanus a Roberto comite in helemosinam tenebat in plano et in bosco .
Ipse comes in unius prebende constitutionem concessit , Manguidi de Uncio assensu qui eam calumniabatur ; postea vero ad ejusdem prebende augmentum idem Manguidus dedit in Vireis juxta landam tantumdem terre sue advalens quantum terra de landa valebat , et in Buadesio dedit duas partes decime omnium dominiorum suorum et plaisitum suum et juxta illud XL acras terre de dominio suo .
Et Ricardus etiam de Surdavalle , consillio et asensu comitis Roberti et ad alterius institutionem prebende , dedit medietatem ville Franii cum ecclesia et decima totius ville et dimidium molendinum et quartam partem foreste ; aliam vero quartem partem Ricardus Rufus ejusdem prebende canonicus a Roberto pincerna emit concedente uxore illius et filiis , et sic in prebendam dimidia foresta remansit .
Norgodus quoque de patrimonio suo quod apud Moretonium habebat alteram , precibus et assensu comitis Roberti , instauravit prebendam , postea vero quod totum illud prefatus comes ecclesie sancte Marie et monachis Majorum Monasterii dedit , pro excambio ejus concessit ad eamdem prebendam in Rufevilla VIXX acras terre de dominio suo et unum molendinum et apud Moretonium in redditu furnorum suorum XX solidos cenomannensium .
Consilio quoque et assensu prenominati comitis , ad unius instorationem prebende dedit Guillermus vicecomes ecclesiam de Huxon cum decima totius parrochie et decimam molendini et XXX acras terre in eadam villa , Rogerio de Huxon concedente .
Idem vero Rogerius dedit supradicte prebende ecclesiam Basolche cum terra helemosine et decima totius ville .
Aliam preter istas comes Robertus instauravit prebendam , concedens in eam ecclesiam de Bion cum terra elemosine et cum decima totius ville .
Addidit etiam eidem prebende Gislebertus de Burlecourt medietatem ecclesie de Jonceio et dimidiam decimam ejusdem ville et ibidem CXX acras terre ; et in Cenillio Gauffridus de Saieo dedit in eandem prebendam XL acras terre .
Willermus vero comes Moretoniensis de rebus et de decimis suis quas in episcopatu Constanciarum habebat unam insuper instauravit prebendam ; dedit itaque in eam apud Beusevillam terram Fulcri Villani et ibi de tota terra que terragium tunc redebat duas garbas decime similiter et Cherebville decimam de quoque telonei predictarum villarum ferie et decimam Bosoinsville et decimam de marisco et decimam de Gorgie marisco et decimam molendini Cherebville ; apud Montsorventum decimam ferie .
Dedit quoque decimam foreste de Balteis et pasnagii et placitorum et de omni exitu preter venationem et in omni territorio foreste quod escultum fuerit et in bominibus qui ibi manserunt decimam et quod ecclesie pertinet et decimam de vaccariis suis et de Varengebec , de vitulis , de caseis , de porcariis , etiam et de apibus , de piscariis Dodville et de molendino decimam et decimam teloney Haie Putei et decimam molendini quod ibi est ante portam et decimam lane de bergariis ejusdem castri et decimam molendini de Bosch apud Barnavillam , decimam theloney et unius molendini et census salis et siccarie et de duobus molendinis Haie de Bernaville et de apibus et de placitis decimam et de bergariis , de agnis , sed de caseis , de lana , preter decimam agnorum et caseorum unius bergarie quam presbiteri ville habent ; in Barnavilla que est in Algia unam virgatam terre que dicitur Linaria et in bosco ejusdem ville decimam pinasgii et decimam sicere et vaccarie et porcarie et de novellis terris que de bosco sunt extirpate decimam et in terris sancti Sansonis quod ibi proximum est decimam vinearum et bergarie sue in villa prefata .
Hiis honnoribus et prebendis a comite Roberto et filio ejus Willermo et baronibus eorum institutis hoc modo , postea sub Stehphano comite , juxta quarumdem ecclesiarum consuetudinem , capituli totius asenssu et Turgisi Abrincensis episcopi consilio , stabilitum est et confirmatum ut , defuncto quolibet sancti Ebrulfi canonico , redditus totius prebende anno uno et manu capituli ex integro ad agenda ecclesie necessaria remaneat ; hereditas quoque et omnis successio ab honnoribus et prebendis canonica auctoritate extirpata et sub anathemate perpetuo est abrasa , canonicorum eorumdem et baronum calumpniis , ut justum est , pretermissis omnino .
Ad thesaurum ecclesie unde ejus necessaria agerentur et consilio capituli tractarentur dedit comes Robertus annuatim HHor libras cenomannensium in teloneo Moretonii quantum quarum postea LX solidos in proprio redditu Constanciarum et XXX solidos in redditu Cerenciarum annuatim statuit haberi .
Comes quoque Guillermus dedit sancto Firmato apud Teholiolum IIIIor acras terre , LX autem acre et omnes supradictarum prebendarum ad perticam comitis date sunt ad augendum etiam lumem ecclesie .
Postea Sthephanus comes dedit in theloneo Moretonii XV solidos cenomannensium , X solidos ad luminare altaris sancti Nicholay et V solidos ad luminare altaris sancti Firmati .
Augetus etiam Totius et Willermus filius ejus dederint sancto Ebrulfo mansuram Normani de Bion , terram postea virgulti Teoderici emerunt canonici a Rogerio decano cujus pater Stephanus eam ab heredibus ante emerat et illam sancto Esbrulfo concesserint .
Constitutum est a comite Roberto preterea ne in tota valle Moretonii preter scolam Sancti Ebrulfi scola aliqua haberetur ; quod si inveniretur alicubi , libri a canonicis caperantur de scola , et in thesaurum ecclesie ponerentur .
Dedit etiam comes Robertus canonicis in commune LX solidos cenomannensium in teloneo Moretonii in excambium seppulture sancte Marie quam prius canonici habebant sed eam postea comes idem sancte Marie et monachis Majoris Monasterii dedit cum decima a Cancia usque in Clarellum , excepta decima castri inter muros et terra de foresta que unius est canonici .